אימה אמריקאית: בית הרצח – דמויות

להלן רשימת דמויות מתוך "בית הרצח" - העונה הראשונה של סדרת הטלוויזיה האמריקאית "אימה אמריקאית". ויויאן הרמון (קוני בריטון) - אשתו של בן הרמון ואימה של ויולט הרמון. לפני תחילת הסדרה, ויויאן עברה הפלה, ולאחר שהיא מגלה שהיה לו רומן עם אחת מהסטודנטיות שלו, היידן מקליין, היא מתרחקת מבן. ויויאן בתחילה מתקשה לסלוח לבן, אבל לאור ההתחייבות של בן לשמור על המשפחה יחד, היא מסכימה לעבור ללוס אנג'לס כדי להתחיל מחדש. בבית החדש, היא נפתחת בהדרגה מחדש לבן, והם מקיימים יחסי מין בפעם הראשונה מזה חודשים. מאוחר יותר היא נאנסת על ידי "איש הגומי" (בזמן שהיא חושבת שהוא בן). ויויאן מגלה עד מהרה שהיא בהריון עם תאומים, אבל מאוחר יותר מגלה כי בשל תקרית נדירה, רק אחד מהתאומים הוא של בן; ואילו השני שייך ל"איש הגומי" (שמתגלה בהמשך כטייט לנגדון). כאשר היידן, שכעת היא בהריון מבן, מופיעה בלוס אנג'לס כדי לשכנע אותו לעזוב את ויויאן, היידן נהרגת והיא ורוחות הרפאים האחרות מעלילות על ויויאן שהיא חולת נפש, על מנת להוציא אותה מהבית. מאוחר יותר, בן ויויאן לומדים שאחד מהתאומים גדל במהירות רבה יותר, ויכול להיוולד בכל עת. ויויאן יולדת את שני התאומים - אחד נולד מת, והשני בריא, אבל מתה בבית במהלך הלידה. במותה, ויויאן מסוגלת לסלוח לבן, והשניים, בשיתוף פעולה עם רוחות רפאים אחרות, מבריחים את כל הדיירים החדשים כדי למנוע מהם גורל דומה. בן הרמון (דילן מקדרמוט) - פסיכיאטר הנשוי לויויאן הרמון ואביה של ויולט הרמון. בתחילת הסדרה, היה לבן רומן עם אחת מהסטודנטיות שלו, היידן מקליין, לאחר שוויויאן עברה הפלה. כתוצאה מכך, הוא וויויאן מחליטים להעביר את המשפחה מבוסטון ללוס אנג'לס כדי להתחיל מחדש. חיי הנישואין של בן וויויאן הופכים למתוחים, בשל הקושי שלה לסלוח לו על בגידתו. לאחר ויכוח סוער שיש לו עם ויויאן, הוא מקיים איתה יחסי מין. לאחר מכן, בן הסהרורי חוזר למיטה, מבלי לדעת שבזמן היעדרו ויויאן נאנסה על ידי "איש הגומי". ויויאן מגלה שהיא בהריון, והיידן מאוחר יותר מגלה לבן שהיא בהריון גם כן. בן חוזר לבוסטון כדי לתמוך בהיידן באמצעות הפלה, אבל משאיר אותה בחדר הניתוח, לאחר שמגלה מספר שיחות שלא נענו מוויויאן. היידן מאוחר יותר מופיעה בלוס אנג'לס ומגלה לבן שהיא לא עברה את ההפלה והיא מתכננת לעבור ללוס אנג'לס, כדי שיוכלו לגדל את התינוק ביחד, אבל לפני שהיא יכולה לעשות זאת היא נהרגת על ידי לארי הארווי, שמנסה לסחוט את בן. ויויאן לומדת שהיא בהריון עם תאומים, אך שיש להם שני אבות שונים - בן ו"איש הגומי", שאנס את ויויאן. במהלך תגרה, בן מושך את המסכה של "איש הגומי", ומגלה תחתיו את טייט לפני שהוא מאבד את ההכרה. לאחר שאשתו ובתו מתו, בן מנסה לברוח עם התינוק שלו, אבל הוא נרצח על ידי היידן (שחזרה כרוח רפאים), כשהיא והרוחות הזדוניות האחרות תולים אותו מהנברשת. כרוח רפאים, הוא, ויויאן, ויולט ועוד מספר רוחות רפאים אחרות לוקחים על עצמם את האחריות להבריח דיירים חדשים כדי למנוע מהם גורל דומה. ויולט הרמון (טאיסה פרמיגה) - בתם המתבגרת של בן וויויאן הרמון, שתחילה לא מרוצה מהמעבר ללוס אנג'לס. ויולט מתיידדת עם טייט לנגדון, אחד המטופלים של אביה, והשניים הופכים לזוג. מאוחר יותר היא מגלה שהוא למעשה רוח רפאים שמת בבית לאחר ביצוע טבח המוני בבית הספר שלו בשנת 1994. בעקבות גילוי זה, היא מנסה לדבר עם טייט. המומה ומפוחדת, היא מנסה להתאבד על ידי בליעת גלולות, אבל ניצלת לכאורה על ידי טייט. אך מאוחר יותר, טייט מגלה לה שניסיון ההתאבדות שלה היה מוצלח ושהיא עכשיו רוח רפאים. כשהיא מנסה לספר על כך לבן, בן מסרב להקשיב לה, ומאשים אותה שהיא על סמים. לאחר מכן, ויולט מגלה מצ'אד וורוויק, שטייט היה זה שרצח אותו ואת בן זוגו, ובנוסף אנס את אמא שלה. כתוצאה מכך, היא מגרשת את טייט ממנה על ידי שימוש בטריק שהוא לימד אותה. היא מנוחמת לאחר מכן על ידי ויויאן, שמתה במהלך הלידה. ויולט מתנצלת על מותה של אמה ואובדן התינוק, והשניים מתפייסות. בסוף העונה, טייט מנסה לרצוח את גייב ראמוס, שמתגורר בבית, כדי לתת לויולט מישהו אחר לאהוב, אבל היא עוצרת את טייט ומנשקת אותו נשיקת פרידה, ומאפשרת לגייב לברוח. בזמן חג המולד, ויולט מקשטת את העץ עם הוריה ומוירה, כשטייט צופה בה מרחוק. טייט לנגדון (אוון פיטרס) - ידוע גם כאיש הגומי. בנה של קונסטנס לנגדון ואחיהם של אדלייד ובוגרוד. טייט הוא רוח רפאים שמתגורר בבית הרצח, והופך לבן זוגה של ויולט הרמון. טייט היה אחראי לכאורה על טבח המוני בבית הספר. במהלך ליל כל הקדושים, רוחות הרפאים של חמשת הקורבנות מבקרים אותו ומנסים לעשות בו לינץ'. קונסטנס מרמזת כי ההתנהגות האלימה והבלתי יציבה של טייט היא התוצאה של השפעת הבית. כרוח רפאים, הוא רצח אנשים רבים בבית, לעיתים קרובות בלבוש חליפת הגומי. טייט גם אנס והכניס להריון את ויויאן. במהלך העונה, טייט טוען שהוא לא יודע דבר על מעשי הרצח שביצע, לפני ואחרי מותו, אבל מתגלה בסוף העונה שטייט ידע לאורך כל הדרך והוא פשוט היה בהכחשה. לאחר שגילתה שטייט אנס את אמה, ולכן היה אחראי בעקיפין למותה, ויולט נפרדת מטייט ההרוס, אבל טייט אומר להיידן שהוא מוכן "לחכות לנצח" לויולט. לארי הארווי (דניס או'הר) - הבעלים לשעבר של הבית הרצח; לארי מצולק בכבדות, עם צליעה ברגלו. לארי טוען שהוא נפצע כאשר הוא שרף את אשתו ובנותיו בחיים, תחת השפעת הבית, אבל מתגלה מאוחר יותר, כי אשתו, לוריין שרפה את עצמה ואת בנותיהם, מרגרט ואנג'י, עם היוודע הרומן של לארי עם קונסטנס. מתגלה גם כי טייט למעשה העלה באש את לארי כנקמה על הריגת אחיו, בורגרד. לארי מאוחר יותר נפטר מהגופה של טראוויס אחרי שהיידן הורגת אותו ומאוחר יותר מפליל את עצמו ברצח כאמצעי כפרה על מה שעשה לאשתו ובנותיו. הוא נעצר, ונכלא על הרצח. הוא מקבל ביקור מקונסטנס ואומר לה שהוא יוכל לסבול את העונש אם היא רק תודה שהיא אוהבת אותו, אבל היא דוחה אותו באכזריות. קונסטנס לנגדון (ג'סיקה לאנג) - השכנה הסמוכה להרמונים, ותושבת לשעבר של הבית. לקונסטנס היה ארבעה ילדים: טייט, אדלייד, בורגרד וילד אחר ללא שם. היא מספרת לויויאן שהרחם שלה "מקולל" מפני ששלושה מארבעת ילדיה נולדו עם סוג מסוים של פגם גנטי, וכולם מתו חוץ מאדלייד. קונסטנס עברה במקור מווירג'יניה לקליפורניה כדי להיות כוכבת קולנוע, אבל היא הייתה נגד עירום קולנועי, מה שגרם לקריירה שלה להתרסק. בשלב מסוים בשנות ה-70 וה-80, קונסטנס ומשפחתה עברו לגור בבית. בשנת 1983, היא תפסה את בעלה, הוגו, מנסה לאנוס את העוזרת שלהם, מוירה, וירתה בשניהם מאחר שסברה כי הם מקיימים יחסי מין בהסכמה. היא קברה את גופתה של מוירה בחצר האחורית והאכילה את בשרו של הוגו לכלבים. בזמן לא ידוע, ככל הנראה בשל קשיים כלכליים, קונסטנס ומשפחתה עזבו את הבית. משפחת הארווי עברה בסמוך, וקונסטנס החלה לנצל את אהבתו של לארי אליה כדי לחזור לתוך הבית. בשנת 1994, לארי מספר לאשתו, לוריין, על כוונותיו להתגרש ממנה ולהעביר את משפחת לנגדון לבית. זמן לא רב לאחר מכן, קונסטנס מבקשת מלארי שיהרוג את בורגרד. לארי חונק אותו עם כרית, ורוח הרפאים שלו עדיין רודפת את עליית הגג. מאוחר יותר באותה השנה, בנה, טייט יצא לטבח המוני בבית הספר שלו, כשהוא לקח את חייהם של חמישה-עשר איש, ונורה למוות בחדר השינה שלו על ידי צוות ימ"מ. הילד האחרון של קונסטנס, אדלייד (שסובלת מתסמונת דאון), נפגעת על ידי מכונית בליל כל הקדושים ומתה. בן זוגה הצעיר בהרבה של קונסטנס, טראוויס, נרצח במרתף על ידי היידן. בסיום העונה, לאחר מותם של משפחת הרמון, קונסטנס חוטפת את הנכד שלה. שלוש שנים מאוחר יותר, קונסטנס מספרת לחברתה שאחרי כל הטרגדיות שהיא עברה, התינוק נתן לה את ההזדמנות להתחיל מחדש. התינוק, מייקל, בן ה-3 כעת, רוצח את האומנת שלו ויושב ליד גופתה עם חיוך על הפנים. קונסטנס מבינה שמייקל ירש את האישיות הרצחנית של אביו, טייט, ואומרת בגאווה "עכשיו, מה אני הולכת לעשות איתך?". מוירה או'הרה (פרנסס קונרוי/אלכסנדרה ברקנרידג') - מוירה הייתה עוזרת הבית של קונסטנס ובעלה כשהיא הייתה בחיים, והרוח שלה ממשיכה לשרת את הדיירים הנוכחיים של הבית. מוירה מופיעה כאישה זקנה לנשים ולהומוסקסואלים וכאישה צעירה ופתיינית לגברים הטרוסקסואלים. היא נורתה בעין על ידי קונסטנס לאחר שנתפסה באמצע אונס על ידי בעלה של קונסטנס, הוגו. קונסטנס קברה את גופתה בחצר האחורית של הבית. מתוך כל רוחות הרפאים בבית, מוירה היא היחידה שדואגת באמת ובתמים לשלומה של ויויאן, והיא מנחמת אותה לעיתים קרובות. מוירה היא חסרת אמון כלפי גברים, תוך כדי שימוש בצורתה הצעירה על מנת להקניט אותם. בצורתה הצעירה, היא מפלרטטת שוב ושוב עם בן, ואף על פי שהוא דוחה אותה, הוא מפנטז עליה בהזדמנויות רבות. ברגע שבן מבין שהדברים בבית הם לא כפי שהם נראים, מוירה לבסוף מאפשרת לבן לראות אותה בצורה "האמיתית" שלה. בסיום העונה, מוירה מסייעת לרוחות הרפאים של ההרמונים במניעת טרגדיות נוספות על ידי הברחת דיירים חדשים. בחג במולד לאחר מכן, ויויאן מבקשת ממנה להיות הסנדקית של בנה שזה עתה נולד. היידן מקליין (קייט מארה) - המאהבת הלא יציבה מבחינה רגשית, וסטודנטית לשעבר של בן הרמון. היא מבקשת מבן שיחזור לבוסטון כדי לתמוך בה בהפלת התינוק שלו. לאחר מכן, היא מגלה שהיא לא עברה עם ההפלה. היא מודיעה לבן שהיא מתכננת לעבור ללוס אנג'לס ומצפה ממנו שיתגרש מוויויאן. היידן נרצחת לאחר מכן על ידי לארי, נקברת בחצר האחורית, לצד הגופה של מוירה. מאז, היידן מופיעה מספר פעמים כרוח רפאים ומטרידה את ההרמונים, ובמיוחד את ויויאן. אחרי הלידה של התינוקות ומותה של ויויאן, בן משוכנע על ידי ויויאן לצאת מהבית עם הילד היחיד ששרד, לפני שפוגש במדרגות את היידן. היידן ושאר רוחות הרפאים תולים את בן מהנברשת, וחונקים אותו למוות. קונסטנס מוצאת את היידן במרתף, מערסלת את התאום החי בזרועותיה, ונחושה בדעתה לא לאפשר לכל אחד לקחת אותו. טראוויס משסף את גרונה (כהסחת דעת רגעית, שכן הם כבר רוחות רפאים), לוקח את התינוק, ונותן אותו לקונסטנס. מאוחר יותר, היידן מנסה לשכנע את טייט שוויולט לעולם לא תכיר בו שוב. הוא אומר לה שהוא מוכן "לחכות לנצח" כדי שזה יקרה. אדלייד "אדי" לנגדון (ג'יימי ברואר) - בתה של קונסטנס לנגדון, ואחותם של טייט ובורגרד. לעיתים קרובות, אדי מופיעה בתוך או בסמוך לבית. קונסטנס מתעללת במידה מסוימת באדי, כגון על ידי נעילתה בארון מלא במראות כאשר היא מפריעה, אבל היא מאוד מגוננת עליה ונראה שהיא אוהבת אותה ללא תנאים. בליל כל הקדושים, אדי נהרגת בתאונה פגע וברח. קונסטנס, ללא הצלחה, מנסה להביא את גופתה של אדי אל בית הרמון כדי שהרוח שלה תישאר שם. אחר מותה, קונסטנס מתקשרת עם אדי בעזרת מדיום, בילי דין הווארד, ורוחה של אדי אומרת לה שהיא סולחת לה על ההתעללות וכי לאחר שגילתה על הפסיכופתיה של טייט, היא שמחה שהיא לא תחזור כרוח רפאים, כדי שהיא לא תצטרך להיות קרובה אליו. מרסי (כריסטין אסטברוק) - סוכנת הנדל"ן של ההרמונים. מרסי נותנת למשפחת הרמון "גילוי מלא" של ההיסטוריה של הבית, אך למעשה רק מספרת להם על הדיירים הקודמים שנמצאו במרתף, במה שהאמינה שהיה רצח-התאבדות. ההיסטוריה בעברו של הבית גרם למחיר שלו לרדת בחצי. ברגע שדברים מוזרים קורים למשפחת הרמון, ויויאן מאלצת את מרסי לשים את הבית בחזרה בשוק. כמה מהלקוחות הפוטנציאליים החדשים שומעים על כך; ואחד מהם, לארי, מצטייר כמאיים וגורם למרסי לתקוף אותו באקדח. כאשר ויויאן מתחילה לחשוב שהבית עשוי להיות רדוף, מרסי מאמינה שוויויאן משתגעת. לאחר שמשפחת הרמון מתה, היא מוכרת את הבית למשפחה חדשה, כששוב היא מסתירה את ההיסטוריה של הבית. מרסי מאמצת את כלבם של משפחת הרמון, האלי, לאחר מותם. צ'אד ווריק (זאכרי קווינטו) - בן זוגו של פטריק, ואחד מהבעלים הקודמים של הבית. צ'אד הוא חולה שליטה, מה שגרם לכך שבסופו של דבר פטריק בגד בו באופן קבוע. צ'אד קנה את חליפת הגומי על מנת להתאים את עצמו למה שהוא האמין שהיו הפנטזיות המיניות של פטריק, אבל פטריק רק צחק עליו ולעג לו. בליל כל הקדושים, הוא נרצח, ביחד עם פטריק, על ידי איש גומי (או טייט). לאחר מותם, צ'אד ופטריק תחזקו יותר את הזוגיות שלהם, מתוך כוונה לקחת את אחד התאומים של ויויאן לעצמם, אבל הוא נפרד ממנו כאשר הוא שומע את פטריק אומר לטייט שהוא לא אוהב אותו יותר. פטריק (אדי סירס) - בן זוגו של צ'אד ואחד מהבעלים הקודמים של הבית. בסופו של דבר, בעקבות "חוסר הגבריות" והשתלטתנות של צ'אד, פטריק בגד בו באופן קבוע. לאחר שאיש גומי (טייט) רצח את צ'אד, פטריק הוכה ונאנס. לאחר מותם, פטריק וצ'אד מתחזקים מחדש את הזוגיות שלהם ומתכוונים לקחת את אחד מהתאומים של ויויאן, אבל הם נפרדים שוב אחרי שפטריק מתוודה בפני טייט שבגללו, הוא נידון לבלות את הנצח עם מישהו שהוא לא אוהב. לאה (שלבי יאנג) - בריונית שהפכה לבת לוויה של ויולט. ביום הראשון של ויולט של בית הספר, היא ראתה את ויולט מעשנת בתוך שטח בית הספר, מה שגורם לה להתעמת מול ויולט. מאוחר יותר, ויולט מפתה את לאה למרתף הבית עם הבטחה של עסקת סמים, שהיא תחבולה רק כדי להפחיד את לאה מספיק כדי לגרום לה להניח לויולט. התוכנית יוצאת מכלל שליטה ולאה מותקפת על ידי תדיאוס מונטגומרי במרתף. החוויה מחברת בין השתיים והן הופכות לחברות. מאוחר יותר, לאה נותנת לויולט גלולות כדי לעזור לה לישון, כשבפועל, הגלולות משמשות אותה על מנת להתאבד. לוריין הארווי (רבקה ויסוקי) - אשתו של לארי הארווי. נאמר בתחילה שלוריין ושתי בנותיה הועלו באש על ידי בעלה, לאחר שהושפע לעשות זאת על ידי בית הרצח. אך מאוחר יותר מתגלה כי לוריין הקריב את עצמה ואת בנותיהם, מרגרט ואנג'י, לאחר שגילתה את הרומן של לארי עם קונסטנס וכוונתו להגיש בקשה לגירושין. לאחר מכן, לארי מתנצל בפני לוריין ונשבע לנקום בקונסטנס, אבל היא אומרת לו שהוא היה זה ששבר את נדריהם, ולא קונסטנס. בסיום העונה, לוריין מנסה לשרוף את מיגל ראמוס. ד"ר צ'ארלס מונטגומרי (מאט רוס) - רופא מנתח של אנשי החברה הגבוהה שנת 1922, אשר בנה את הבית. צ'ארלס היה רופא מוצלח מאוד עד שהתמכר לאתר והמוניטין שלו דעך. הוא התחיל לפתח תסביך פרנקנשטיין, והחל לעשות ניסויים בבעלי חיים. ברגע שהכספים של מונטגומרי נגמרו, הוא החל לבצע הפלות לא חוקיות במרתף שלו על לקוחות שסופקו על ידי אשתו נורה. לאחר שגילה על הפלה סודית, החבר הזועם של אחת מלקוחותיהן ביקש לנקום על ידי חטיפת ורציחת התינוק שלהם, תדיאוס. התינוק בותר ושרידיו השתמרו בצנצנות. הרוס מצער, ד"ר מונטגומרי החיה מחדש את התינוק באמצעות שרידיו, חלקי בעלי חיים, והלב של לקוחה. כשראתה את המפלצת של צ'ארלס קמה לתחייה, נורה הרגה את בעלה, לפני שירתה בעצמה. לאחר מותו, ד"ר מונטגומרי ביתר את גופתם של אליזבת שורט ("הדליה השחורה") ושל טראוויס, שגם מתו בבית. כאשר ויויאן מתחילה ללדת, ד"ר מונטגומרי מיילד אותה. נורה מונטגומרי (לילי רייב) - אשתו של צ'ארלס מונטגומרי ואמו של תדיאוס מונטגומרי. נורה הייתה חברת נשף לפני שהיא עברה לבית החדש שנבנה עבורה. כדי לספק מקור הכנסה, היא ובעלה סיפקו הפלות לא חוקיות במרתף הבית. נורה מצאה לקוחות וסיממה אותן, וצ'ארלס ביצע את העבודה. לאחר שגילה על הפלה סודית, החבר הזועם של אחת מלקוחותיהן ביקש לנקום על ידי חטיפת ורציחת התינוק שלהם, תדיאוס. התינוק בותר ושרידיו השתמרו בצנצנות. הרוס מצער, ד"ר מונטגומרי החיה מחדש את התינוק באמצעות שרידיו, חלקי בעלי חיים, והלב של לקוחה. נורה ניסתה להניק את היצור שנשך אותה ולאחר מכן היא ניסתה להרוג אותו עם סכין, אך ללא הצלחה. כאשר היא מופיעה כרוח רפאים, יש לה פצע בחלק האחורי של הראש מהקליע; מה שגורם לה כנראה לבעיות זיכרון. טייט מבטיח לה שהוא יספק לה ילד. לאחר שוויויאן יולדת את התאומים, נורה לוקחת אחד מהם בעצמה. זמן קצר לאחר מכן, לעומת זאת, היא מחליטה שהיא כבר לא רוצה לגדל ילד ובמקום נותנת אותו בחזרה לויויאן. לוק מקסי (מוריס צ'סטנאט) - קצין סיירת ביטחון, שההרמונים שוכרים לאחר הפלישה לביתם. לוק מספק להם כפתור שכשלוחצים עליו, הוא מקבל התרעה. לוק מפתח בהדרגה רגשות רומנטיים לויויאן, ולאחר מכן גם שוכב איתה. בן בתחילה מאמין כי לוק עשוי להיות אביו של התאום השני של ויויאן, אך לוק מגלה לו שהוא עקר. בילי דין הווארד (שרה פולסון) - המדיום של קונסטנס. עוזרת לויולט לאחר שלמדה על העבר האפל של טייט. לאחר שהבחינה בבלבול של ויולט, בילי דין אומרת לויולט שרוחות מבולבלות מתעכבות על כדור הארץ לאחר מותם. קונסטנס הסביר שהיא רצתה שבן יטפל בטייט, בתקווה שהוא יקבל את "המצב" שלו, ושהיא רוצה את עזרתה של ויולט כדי לעזור לטייט להמשיך הלאה. ויולט עדיין מטילה ספק באמינותה של בילי דין כמדיום, אבל אז בילי דין שואלת על אישה בשם מרי, ככל הנראה סבתה המתה של ויולט. לאחר מותה של אדלייד, קונסטנס מבקשת מבילי דין שתדבר עם אדלייד. כאשר קונסטנס מגלה שטייט קיים יחסי מין עם ויויאן, היא שואלת את בילי דין מה קורה כאשר אדם מזדווג עם רוח רפאים ויש הפריה. אז, בילי דין מספרת לה על הסוד האולטימטיבי: האנטיכריסט שיוולד לזיווג בין בן אדם לרוח רפאים, יוביל לסוף העולם. טרוויס ונדרליי (מייקל גרזיאדיי) - שחקן כושל, המועסק במוקד הטלפוני. הוא הופך להיות קרוב לאדי, מה שנראה לקונסטנס שאדי מנסה לקחת אותו ממנה. לאחר מותה של אדי, יחסיו עם קונסטנס הופכים למתוחים. מה שמוביל אותו לקיים יחסי מין עם היידן, ולאחר מכן, הוא גם נרצח על ידה, והופך לאחד מרוחות הרפאים בבית. גופו מרוטש על ידי צ'ארלס מונטגומרי, באותו אופן שבו אליזבת שורט הושחתה. כאשר גופו התגלה, טראוויס מכונה על ידי התקשורת כ"נער הדליה", בניגוד לאליזבת שורט, שכונתה "הדליה השחורה". כאשר טראוויס לומד על הסיקור התקשורתי שלו, הוא שמח שהוא סוף סוף הפך למפורסם. בסוף העונה, טראוויס מסייע לקונסטנס כאשר היידן מנסה למנוע מקונסטנס לקחת את התאום החי מחוץ לבית, טראוויס משסף את גרונה ונותן את התינוק לקונסטנס. סטפאני בוגס (אלסנדרה טורסאני) - נערה גותית. הייתה אחת מהקורבנות של טייט בטבח. קווין גדמן (ג'ורדן דייוויד) - נער רוקריסט. היה אחד מהקורבנות של טייט בטבח. אמיר סטנלי (אלכסנדר מינץ') - חנון ועורך העיתון של "תיכון ווסטפילד". היה אחד מהקורבנות של טייט בטבח. קייל גרינוול (ברנדו איטון) - ספורטאי מקובל ואחד מהקורבנות של טייט בטבח. קלואי סטייפלטון (אשלי ריקרדס) - מעודדת ואחת מהקורבנות של טייט בטבח. בריאן וטרוי (קאי ובודהי שולץ) - צמד תאומים שחקרו ומתו בתוך הבית. לאחר מותם הם נוהגים לעשות בעיות לדיירים הנוכחים. אליזבת שורט (מינה סוברי) - שחקנית שאפתנית שמתה לאחר ששאפה מנת יתר של תחמוצת חנקן באמצע טיפול שיניים על ידי ד"ר קאראן. ד"ר קאראן (ג'ושוע מלינה) - רופא שיניים שהתגורר בבית בשנת 1947. כשאליזבת הגיעה לטיפול אצלו, היא שילמה לו באמצעות קיום יחסי מין, אך ד"ר קאראן בטעות נתן לה מנת יתר וגרם למותה. האחות מריה (רוזה סלזאר) - סטודנטית לרפואה שנרצחה בבית בשנת 1968. עוזרת לד"ר מונטגומרי ליילד את התאומים של ויויאן. האחות גלדיס (סיליה פינקלשטיין) - סטודנטית לרפואה שנרצחה בבית בשנת 1968. עוזרת לד"ר מונטגומרי ליילד את התאומים של ויויאן. ר. פרנקלין (ג'יימי האריס) - הרוצח של מריה וגלדיס. ביאנקה ווד (מג'ינה טובה) - מטופלת של בן. פולשת לביתו עם שניים מחבריה על מנת לשחזר את הרצח של מריה וגלדיס. פיונה (אזורה סקיי) - אחת מהפולשים לבית הרצח על מנת לשחזר את הרצח של מריה וגלדיס. דאלאס (קייל דייוויס) - אחד מהפולשים לבית הרצח על מנת לשחזר את הרצח של מריה וגלדיס. תדיאוס מונטגומרי (בן וולף) - בנם של צ'ארלס ונורה מונטגומרי. חזר לחיים כמפלצת לאחר שנחטף, נהרג ובותר. סטן (דייוויד אנתוני היגינס) - מדריך טיולים. נוהג לעשות סיור לתיירים בבית הרצח. הוגו לנגדון (אריק קלוס) - בעלה האלכוהוליסט של קונסטנס. ניסה לאנוס את מוירה ועקב כך קונסטנס ירתה לו בראש. בורגרד לנגדון (סאם קולינס) - בנה של קונסטנס ואחיהם של טייט ואדלייד. סובל מפיגור שכלי ופיזי. מיגל ראמוס (אנתוני רוביבר) - בעלה של סטייסי ואביו של גייב. הדייר החדש לאחר משפחת הרמון. סטייסי ראמוס (ליסה וידאל) - אשתו של מיגל ואימו של גייב. הדיירת החדשה לאחר משפחת הרמון. גבריאל "גייב" ראמוס (ברנן מג'יה) - בנם של מיגל וסטייסי. הדייר החדש לאחר משפחת הרמון. מייקל לנגדון - תאומו של ג'פרי הרמון. מייקל שרד את הלידה מפני היותו תוצאה מקיום יחסי מין בין ויויאן (שהיא בת אנוש) לטייט (שהוא רוח רפאים), דבר ההופך אותו לבן כלאיים ולאנטיכריסט שיוביל לסוף העולם. יהפוך לדמות ראשית בעונה השמינית של "אימה אמריקאית". ג'פרי הרמון - בנם של בן ויויאן, אחיה של ויולט ואחיו למחצה של מייקל לנגדון. נולד מת, ולכן מיד עם לידתו הפך לאחת מרוחות הרפאים הרודפים את הבית. נלקח על ידי נורה, שלאחר מכן מבינה שאינה רוצה בו ומחזירה אותו לויויאן.